Inspiracija Sirenixa

**Inspiracija Sirenixa** je prva epizoda šeste sezone Winx Cluba.

## Sažetak

Trixice su se htjele osvetiti Winxicama pa su napale Daphne, nimfu Domina koja se navikava na novo tijelo. Nakon oslobađanja zvijeri iz dubina u palači Domina, Winxice su morale podsjetiti Daphne da je jednako moćna kao što je i bila.

## Radnja

Epizoda počinje u oceanu, gdje Trixice plivaju u kristalnim morima Domina planirajući svoj sljedeći potez kako bi porazile Winxice, osobito Daphne. Icy vodi Darcy i Stormy do špilje u kojoj ima nešto što bi mogle uporabiti.

U dvorcu Domina, Bloom doručkuje sa svojim biološkim roditeljima, Oritelom i Marion, i planiraju tulum za Daphnein dugo očekivani povratak u život. Onda Daphne kuca na vrata i pada, a pomaže joj Bloom. Ona ustaje i slučajno udara u stolicu prije nego sjedne. Jasno je da se Daphne nije navikla na svoje novo fizičko tijelo, provevši gotovo 20 godina kao proziran nesupstancijalan bestjelesan duh i bila je u stanju slobodno prolaziti kroz sve čvrste stvari.

Dok Bloom i njezini roditelji razgovaraju s Daphne o njezinu tulumu, Daphne se osjeća pomalo čudno, osjećajući da je njezino ponovno rođenje uništilo dio nje. Ona brzo odlazi nakon što se spotakne o stol i stolicu, i ima poteškoća u otvaranju i zatvaranju vrata. Natrag u oceanu, Trixice stižu do podvodne špilje, gdje se nalazi Zvijer iz dubina. Trixice će uporabiti svoje moći kako bi ju kontrolirale i poslale na Domino.

U dvorcu, Bloom će ići porazgovarat sa svojom starijom sestrom, koja je tužna. Daphne osjeća da je izgubila svoje moći nimfe otkako je stekla svoje fizičko i čvrsto tijelo, te osjeća da možda neće moći živjeti u skladu sa svojom odgovornošću kao čuvarica Domina. Bloom ju pokušava uvjeriti da Daphne još uvijek ima sve svoje moći Sirenixa. Tada Specialisti stižu s ostalim Winxicama u brodu.

Bloom im prilazi, sretna što vidi Skyja. Kad su oboje bili na rubu imati trenutak, Daphne dolazi i pada k skupini. Pokušava povratiti ravnotežu, no komično gazi Rivenovu nogu, umota Brandona u njegov vlastiti ogrtač i udara Timmyja u trbuh prije nego padne na tlo. Još jedan incident događa se kada Bloom slučajno grabi Daphneinu odjeću nogom dok je odlazila, uzrokujući da se ona sudari s Winxicama. Stella odmah kaže da je vrijeme za promjenu.

U Daphneinoj sobi, Winxice pokušavaju ponovno prilagoditi Daphne njezinom čvrstom tijelu. Musa počinje stvarati glazbu dok ju Layla pokušava naučiti plesati. Dok Daphne zamahuje, Tecna daje Daphne novi mobitel blistavo ljubičaste boje, a Stella stvara novu haljinu i novu frizuru za Daphne. Nakon toga, Winxice idu k glavnoj dvorani dvorca na tulum Bloominih i Daphneinih roditelja.

U vrijeme tuluma, plemići Domina i ljudi cijelog planeta okupljaju se kako bi poželjeli dobrodošlicu Daphne natrag u dvorac. Nažalost, Trixice upadaju u tulum i oslobađaju Zvijer iz dubina kako bi uzela Daphne. Winxice i Specialisti pokušavaju se boriti protiv čudovišta, no ništa ne uspijeva. Svi ljudi brzo ulaze u palaču dok čudovište privremeno ostaje vani.

Daphne počinje plakati jer se osjeća beskorisno i kaže da nije bila u stanju učiniti ništa. Ona kaže Bloom i ostalima da se Zvijer iz dubina ne može poraziti, samo će se moći kontrolirati. Winxice brzo pozivaju svoje čuvarice Sirenixa u pomoć, i one kažu da će “Sirenix inspiracija” biti u stanju vratiti Daphneino samopouzdanje te njezinu punu snagu i moći kao Sirenix vila, te da je lokacija na “izvoru”.

Tecna zaključuje da je izvor u jezeru Roccaluce, gdje su dobile Sirenix. Brzo idu k jezeru, ne znajući da Trixice potajno slijede Winxice. Na jezeru Roccaluce, Winxice ulaze u špilju u kojoj su stekle svoje Sirenix moći i počinju tražiti “Sirenix inspiraciju”. Winxice se razdvajaju kako bi bolje tražile.

Sve Winxice dolaze praznih ruku, no vjeruju da to mogu pronaći zajedno. Tada Winxice shvaćaju da “izvor” nije objekt nego one same, te da su one “Inspiracija Sirenixa”. Brzo izlaze iz pećine, no bivaju blokirane od strane Trixica. Ne željeći gubiti vrijeme boreći se protiv triju vještica, Winxice izvode konvergenciju kako bi porazile Trixice.

Na Dominu, čudovište polako razbija vrata. Daphne se povlači na balkon kako bi se žrtvovala kako bi spasila sve. Bloom i Winxice stižu točno na vrijeme zaustaviti ju i rabe konvergenciju kako bi dale Daphne samopouzdanje. Čudovište brzo obara Stellu, Floru, Musu, Tecnu i Laylu na tlo prije nego zgrabi Bloom.

Daphne nalazi svoju sestru i njezine prijatelje u opasnosti, a onda se uspijeva transformirati u svoj Sirenix oblik. Transformirana, Daphne lako preuzima kontrolu nad zvijeri i naređuje joj da napusti Bloom i zatim se vrati putem kojim je došla, naređujući joj da više ne prijeti Domino i njegovom narodu. Tulum Daphnina povratka u život ponovno počinje, a uskoro Winxice počinju letjeti nebom Domina.

## Važni događaji

* Daphne se prvi put transformira u Sirenix.
* Daphne rabi svoje moći Sirenixa.

## Likovi

* Bloom
* Stella
* Flora
* Musa
* Tecna
* Layla
* Daphne
* Sky
* Brandon
* Riven
* Timmy
* Helio
* Roy
* Icy
* Darcy
* Stormy
* Oritel
* Marion

## Korištene čarolije

* “Moću Mračnog Sirenixa, naređujem ti” — Trixice su to iskoristile za buđenje Zvijeri iz dubina.
* Val Sirenixa — Layla ga je iskoristila zajedno s aurom Sirenixa i cvijetom Sirenixa protiv Zvijeri iz dubina.
* Aura Sirenixa — Tecna ju je iskoristila zajedno sa cvijetom Sirenixa i valom Sirenixa protiv Zvijeri iz dubina.
* Cvijet Sirenixa — Flora ga je iskoristila zajedno s aurom Sirenixa i valom Sirenixa protiv Zvijeri iz dubina.
* Glas Sirenixa — Musa ga je iskoristila zajedno sa svjetlom Sirenixa i vatrom Sirenixa protiv Zvijeri iz dubina.
* Svjetlo Sirenixa — Stella ga je iskoristila zajedno s glasom Sirenixa i vatrom Sirenixa protiv Zvijeri iz dubina.
* Vatra Sirenixa — Bloom ju je iskoristila zajedno sa svjetlom Sirenixa i glasom Sirenixa protiv Zvijeri iz dubina.
* Ledena oluja — Icy ju je iskoristila protiv Winxica, ali nije uspjela.
* Udar mraka — Darcy ga je iskoristila protiv Winxica, ali nije uspjela.
* Mračne munje — Stormy ih je iskoristila protiv Winxica, ali nije uspjela.
* Sirenix zajedno — Winxice su ovu konvergenciju iskoristile protiv Trixica.

## Zanimljivosti

* Iako je Tritannusov trozubac uništen, Trixice još uvijek posjeduju Mračni Sirenix.
* Roy je postao Specialist.
* Winxice daju nekoliko referenci na prethodnu sezonu.
* Zadnja scena, gdje Winxice lete uokolo na Dominu u svojim oblicima Sirenixa i pjevaju “To je prava moć Sirenixa”, slična je epizodi 5 sezone 5 (Lilo), gdje su pjevale “Mi smo Believix” i letjele oko Gardenie u svojim oblicima Believixa.
* U ovoj se epizodi zadnji put pojavljuju čuvarice Sirenixa.

## Pogreške

* U sceni u kojoj Bloom vodi Daphne u dvorac, ona je s obojanoj kosi izvan vode.
* Kad Daphne prolije čaj, nekoliko sekundi nakon što istrči iz blagovaonice, šalica čaja nije prevrnuta.
* Kad Musa stavi slušalice, Florine obrve nedostaju.
* Kad se Bloom bori protiv Zvijeri zajedno s Winxicama, njezina je boja kose narančasta s plavozelenim pramenovima (obično prikazana pod vodom). Kosa joj je trebala biti crvena s ljubičastim pramenovima.
* Kad Daphne nespretno korača i sudara se s Brandonom i Rivenom, njezine jantarne oči nakratko se mijenjaju u svijetloplave.
* Kad Winxice traže “Inspiraciju Sirenixa”, Stellina vrpca za ruku nedostaje.
* Kad je Layla izbacila svoju posebnu Sirenix čaroliju, njezine šiške nedostaju, a Tecnina vrpca za ruku nalazi se na njezinoj desnoj ruci umjesto na lijevoj.
* U nekim scenama nedostaje ogrlica na Musinoj Sirenix odjeći.
* Nakon što su se Layla i Bloom držale za ruke u jezeru Roccaluce, prozirna tkanina na Florinoj Sirenix odjeći nedostaje.
* U jednoj sceni nedostaje Tecnina prozirna tkanina na njezinoj Sirenix odjeći, a u drugoj nedostaje Daphneina narukvica.
* Kad Winxice lete natrag s jezera Roccaluce, Tecnina je vrpca za ruku ružičasta.
* Kad Winxice zarone u jezero, Musi nedostaju njezini narančasti pramenovi u kosi. Ostaje tako sve ostalo vrijeme dok su pod vodom.
* Dok Winxice lete uokolo u svojim oblicima Sirenixa, postoji scena u kojoj su one u svojim haljinama cvjetnih princeza.
* U jednoj sceni nedostaje Timmyjev ogrtač.
* Kad Winxice otkriju da su Inspiracija Sirenixa, Bloom ih krivo naziva “izvorom”.
* U određenim scenama:
	+ Heliov je dragulj plav umjesto narančast.
	+ Rivenov je dragulj plav umjesto ružičast.
	+ Skyjev je dragulj narančast umjesto plav.
* Postoji jedna scena u kojoj su Tecnina Sirenix krila drukčije oblikovana.

## Izvori

1. ↑ tvprofil.com Winx Club S6E1 na programu Nove TV za nedjelju, 5. listopada 2014.